Primăria Capitalei a lansat licitația pentru achizișia celor 100 de troleibuze în luna februarie 2019. Finanțarea provine din fonduri nerambursabile, Municipiul București având încheiat cu Administrația Fondului pentru Mediu, în acest scop, contractul de finanțare nr. 39/28.12.2018 care vizează achiziționarea a 100 de troleibuze și a 130 de autobuze hibride.





Valoarea totală a investiției în noile mijloace de transport public (100 de troleibuze și a 130 de autobuze hibride) se ridică la aproximativ 488 de milioane de lei, din care fonduri nerambursabile primite din partea Administrației Fondului de Mediu reprezintă 340 de milioane de lei.





Achiziția face obiectul a 8 proiecte pentru care s-a solicitat finanțare din fonduri europene nerambursabile prin Programul Operațional Regional 2014-2020, dintre care doua contracte de finantare au fost deja semnate, iar in perioada imediat urmatoare vor fi semnate si celelalte sase.





De asemenea, Primaria Capitalei a mai lansat doua proceduri de achizitie pentru atribuirea contractelor de furnizare pentru cele 130 de autobuze hibride si 100 de autobuze electrice, termenul limita pentru depunerea ofertelor este de 7 mai 2019, respectiv 27 mai 2019.





O altă procedură, care vizează achiziția a 100 de tramvaie moderne, se află de asemenea în evaluare la nivelul Primăriei Capitalei.Oferte au fost depuse luna trecută de două companii - ASTRA VAGOANE CALATORI SA si DURMAZLAR MAKINE SAN VE TIC A.S. Valoarea estimata a contractului este de 845,68 milioane lei (180 de milioane de euro). Este vorba despre achizitionarea a 100 de tramvaie si echipamente necesare imbunatatirii transportului public de calatori pe traseele 1, 10, 21, 25, 32,40, 41 si 55.Referitor la cele 100 de autobuze electrice, acestea fac obiectul a 4 proiecte pentru care s-a solicitat, de asemenea, finanțare din fonduri europene nerambursabile prin Programul Operațional Regional 2014-2020.